ལན།༸གོང་ས་༸སྐྱབས་མགོན་ཆེན་པོ་མཆོག་གིས།རང་སྲེག་ངོ་རྒོལ་གྱི་ཐད་དུ་དགོངས་ཚུལ་ཅི་ཡང་མ་གསུངས་པ་དེ་འདྲ་རྩ་བ་ནས་མ་རེད།༸གོང་ས་མཆོག་གིས།རང་སྲེག་ངོ་རྒོལ་བ་ཚོའི་སྙིང་སྟོབས་ནི་ཧང་སངས་དགོས་པ་ཞིག་རེད།ད་དེས་ནུས་པ་ག་ཚོད་ཐོན་མིན་དེ་གནད་འགག་རེད་ཅེས་བཀའ་སྩལ་བར་མ་ཟད།བོད་ནང་གི་དཀའ་ངལ་སྤྱི་དང་བྱེ་བྲགརང་སྲེག་གི་གནས་ཚུལ་འདི་ཚོའི་འབྱུང་རྐྱེན་ནི།རྒྱ་གཞུང་གིས་བོད་མིའི་བསམ་འདུན་ལ་མ་ཉན་པར་དྲག་གནོན་བྱེད་རྐྱང་དང་།བོད་ནང་རིག་གཞུང་རྩ་མེད་ཀྱི་སྲིད་བྱུས་ལག་བསྟར་བྱས་པ་སོགས་ཀྱིས་ཡིན་པར་བཀའ་སྩལ་ཡོད།